**Ministru kabineta noteikumu projekta „Grozījums Ministru kabineta 2014.gada 25.februāra noteikumos Nr.116 „Būvkomersantu reģistrācijas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav nepieciešams. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 25.februāra noteikumos Nr.116 „Būvkomersantu reģistrācijas noteikumi”” (turpmāk – Noteikumu projekts) sagatavots pēc Ekonomikas ministrijas iniciatīvas, pamatojoties uz Būvniecības likuma 5.panta pirmās daļas 7.punktu un saskaņā ar Ministru kabineta 2017.gada 26.septembra sēdes protokollēmuma Nr.48 35.§ 6.punktu, kurā Ekonomikas ministrijai līdz 2018.gada 1. jūlijam tika uzdots izvērtēt būvniecības nozares pārstāvju norādīto risku attiecībā uz valsts nodevas būtisku pieaugumu būvkomersantiem, kuriem neto apgrozījumu veido arī ieņēmumi no saimnieciskās darbības, kas nav saistīta ar būvniecību. Nepieciešamības gadījumā sagatavot priekšlikumus grozījumiem normatīvajos aktos, nesamazinot plānoto nodevas ieņēmumu prognozi 2019.gadā un turpmākajos gados. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Ministru kabineta 2014.gada 25.februāra noteikumi Nr.116 „Būvkomersantu reģistrācijas noteikumi” (turpmāk – noteikumi Nr.116) nosaka, ka visi būvkomersanti valsts nodevu par ikgadējās informācijas iesniegšanu būvkomersantu reģistrā maksā proporcionāli neto apgrozījuma lielumam, kas nav taisnīgi attiecībā pret tiem būvkomersantiem, kuriem neto apgrozījumu veido arī ieņēmumi no saimnieciskās darbības, kas nav saistīta ar būvniecību.Ekonomikas ministrija, ņemot vērā Valsts ieņēmumu dienesta sniegto informāciju un būvkomersantu reģistra statistiku, kā arī citu nozaru pārstāvju, tai skaitā sabiedrisko pakalpojumu sniedzēju – siltumapgādes, ūdensapgādes, gāzes un elektroapgādes uzņēmumu, kas paralēli veic šo sistēmu būvniecības un atjaunošanas darbus un to pārstāvošo nevalstisko organizāciju viedokli, ir veikusi izvērtēšanu un secinājusi, ka, lai novērstu nevienlīdzīgo situāciju, ka 25% būvkomersantu valsts nodeva tiek noteikta no jomas, kas nav saistīta ar būvniecības pakalpojumiem, noteikumos Nr.116 jāveic grozījumi, nosakot, ka būvkomersantiem kuriem neto apgrozījumu veido arī ieņēmumi no saimnieciskās darbības, kas nav saistīta ar būvniecību, valsts nodeva par ikgadējās informācijas iekļaušanu būvkomersantu reģistrā var tikt aprēķināta no kopējā sniegto būvniecības pakalpojumu apjoma. Ņemot vērā, ka šāda informācija netiek norādīta Gada pārskatā un tā nav pārbaudāma citās valsts datu sistēmās, būvkomersantam, iesniedzot būvkomersantu reģistrā ikgadējo informāciju, jāiesniedz zvērināta revidenta izziņu par kopējo sniegto būvniecības pakalpojumu apjomu. Lai ikgadējo informāciju būtu iespējams iesniegt elektroniski e-pakalpojuma veidā Būvniecības informācijas sistēmā, nosakāms, ka zvērināta revidenta izziņai jābūt parakstītai ar elektronisko parakstu.Grozījumiem jāstājas spēkā no 2019.gada 1.janvāra, lai iesniedzot būvkomersantu reģistrā informāciju par 2018.gadu, valsts nodeva par ikgadējās informācijas iesniegšanu tiktu noteikta saskaņā ar jauno regulējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums attiecināms uz būvkomersantu reģistrā reģistrētajiem būvkomersantiem, kuriem neto apgrozījumu veido arī ieņēmumi no saimnieciskās darbības, kas nav saistīta ar būvniecību, gan arī uz tiem komersantiem, kas reģistrēsies būvkomersantu reģistrā. Šobrīd būvkomersantu reģistrā ir reģistrēti 5350 būvkomersanti no kuriem apmēram 25% neto apgrozījumu veido arī ieņēmumi no saimnieciskās darbības, kas nav saistīta ar būvniecību. |
| 2. | Tiesiskā regulējuma ietekme uz tautsaimniecību un administratīvo slogu | Salīdzinājumā ar iepriekšējo regulējumu, šīs sadaļas 1.punktā minētajai sabiedrības mērķgrupai projekta tiesiskais regulējums pamatā nemaina tiesības un pienākumus, kā arī veicamās darbības. Tās brīva izvēle ir, iesniedzot zvērināta revidenta izziņu, maksāt valsts nodevu par ikgadējās informācijas iesniegšanu būvkomersantu reģistrā no kopējā sniegto būvniecības pakalpojumu apjoma iepriekšējā kalendāra gadā, nevis neto apgrozījuma. |
| 3. | Administratīvo izmaksu monetārs novērtējums | Šobrīd būvkomersantu reģistrā ir reģistrēti 5350 būvkomersanti, no tiem apmēram 1338 būvkomersantiem neto apgrozījumu veido arī ieņēmumi no saimnieciskās darbības, kas nav saistīta ar būvniecību. Būvkomersantu reģistrā reģistrētiem būvkomersantiem jāiesniedz informācija par būvkomersanta darbību iepriekšējā kalendāra gadā. Dokumentu sagatavošanai nepieciešamais laiks vienam būvkomersantam nepārsniedz vidēji 2 stundas. Atbilstoši Centrālās statistikas pārvaldes datiem, vienas stundas bruto darba samaksa darbības veidā „(F) Būvniecība” 2018.gada 1.ceturksnī bija 6,46 *euro*. Informācija jāiesniedz vienu reizi gadā. C= (f x l) x (n x b) == (6,46 x 2) x (1338 x 1) = 17 287 euro |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Sadaļa tiks precizēta atbilstoši saņemtajiem atzinumiem.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institucionālo struktūru, kā arī iesaistīto institūciju funkcijas, uzdevumus un cilvēkresursus. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē. Eglītis

Soida 67013034

Santa.Soida@em.gov.lv